છેલ્લા ૬ મહિનાથી ચાલતી અને ત્રણ તોતિંગ ભાગમાં લખાયેલી આ નવલકથા વાંચવામાં ખરેખર દમ નીકળી ગયો. પહેલા બે ભાગમાં મજા આવી પણ છેલ્લો ભાગ થોડો ખેચ્યો હોય તેવું લાગ્યું. જોકે અશ્વિની ભટ્ટની નવલકથાઓમાં એટલું બધું વર્ણન હોય છે કે વાંચતી વખતે એવું લાગે કે જાણે દ્રશ્ય આપણી આંખ સામે જ ભજવાઈ રહ્યું હોય. તેમની નવલકથાઓ પરથી ફિલ્મ બનાવનારને પટકથા લખવામાં ઝાઝી મહેનત ન કરવી પડે. જોકે કોઈ ફિલ્મ બનાવતું કેમ નથી તે આશ્ચર્યનો વિષય છે. ‘આશ્કા માંડલ’ પરથી તો ફિલ્મ બનવી જ જોઈએ. હવે, અશ્વિની ભટ્ટની ‘ઓથાર’ વાંચનના વીશ લીસ્ટમાં છે.